Diari Oficial de la Generalitat Valenciana


Sumari del DOGV 9341, del 17-05-2022 (2022/4172)

RESOLUCIÓ d'11 de maig de 2022, del director general de l'Institut Valencià de la Joventut, per la qual es resol la convocatòria del Programa d'oferta concertada, en la modalitat «Viu l'estiu», per a 2022.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9341

Data del DOGV
:   17-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4172


Data del document
:   11-05-2022

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

RESOLUCIÓ d'11 de maig de 2022, del director general de l'Institut Valencià de la Joventut, per la qual es resol la convocatòria del Programa d'oferta concertada, en la modalitat «Viu l'estiu», per a 2022. [2022/4172]  
I. Per la Resolució de 16 de març de 2022, del director general de l'Institut Valencià de la Joventut (d'ara en avant IVAJ), publicada en el Diari Oficial de la Generalitat Valenciana (DOGV) número 9304 de 23.03.2022, es va convocar el programa d'Oferta Concertada, en la modalitat «Viu l'estiu», per a 2022 el dia 01.04.2022 en el DOGV núm. 9311 es va publicar una correcció d'errors.  
II. De conformitat amb el que s'estableix en la base 9.1 de l'annex I d'aquesta resolució de convocatòria, s'ha procedit a ordenar les sol·licituds presentades fins a l'11 d'abril de 2022, en dues llistes: una llista amb les sol·licituds de persones beneficiàries domiciliades a la Comunitat Valenciana, i una altra, amb la resta de les sol·licituds presentades.  
III. Les sol·licituds s'han numerat independentment i de manera correlativa, segons l'ordre d'entrada a partir de l'endemà de la publicació de la resolució en el DOGV.  
IV. La invasió militar d'Ucraïna per part de Rússia ha provocat que importants zones del territori ucraïnés s'hagen convertit en escenari d'enfrontaments militars, de les quals han fugit o estan escapant milers de persones, és per això que, segons la base 16.2 de «Possibilitat de variació del programa d'Oferta Concertada», l'IVAJ es reserva el dret de modificar el programa de l'Oferta Concertada i d'adaptar-lo a la demanda, a l'interés públic o a la situació sanitària vigent a cada moment ocasionada per la covid-19. Per tot això l'alberg juvenil de Biar ha hagut de ser suprimit de l'oferta d'instal·lacions del Programa d'Oferta Concertada en la seua modalitat «Viu l'estiu» 2022.  
  
V. En l'adjudicació dels períodes i places s'han seguit els tràmits previstos en la Resolució de 16 de març de 2022, del director general de l'IVAJ, per la qual es fa pública la convocatòria del programa d'Oferta Concertada, en la modalitat «Viu l'Estiu», per a 2022.  
VI. Vist l'informe de la tècnica de l'IVAJ, sobre la proposta d'adjudicació de períodes i places, en virtut de tot això, i fent ús de les facultats conferides al director general de l'IVAJ per l'article 11 de la Llei 15/2017, de la Generalitat, de polítiques integrals de joventut, resolc:  
  
  
Primer  
Adjudicar els períodes i places previstos en la convocatòria del programa d'Oferta Concertada, per a les estades de «Viu l'estiu», per a 2022, a les entitats que figuren en l'annex I de la present resolució.  
  
Segon  
Aprovar la llista d'entitats no adjudicatàries que s'especifica en l'annex II, i que inclou les entitats que han triat opcions que s'han adjudicat a altres entitats que, seguint l'ordre establit a partir del sorteig previst en la resolució de convocatòria, tenen prioritat sobre les primeres.  
  
Les entitats no adjudicatàries podran fer noves sol·licituds de les places sobrants, l'oferta de les quals podran consultar en  
 www.ivaj.gva.es.  
  
Tercer  
Aprovar la relació d'entitats que han desistit de la seua sol·licitud i que s'inclou en l'annex III d'aquesta resolució.  
  
Quart. Formalització de reserva  
4.1. Les entitats adjudicatàries rebran, per via telemàtica, el document de liquidació dels pagaments a realitzar i els terminis establits a aquest efecte, en el qual figurarà un número de reserva al qual hauran de fer referència en qualsevol comunicació amb l'IVAJ que tinga relació amb aquesta convocatòria.  
4.2. El termini que les entitats adjudicatàries tindran per a formalitzar la reserva serà de 10 dies hàbils a partir de l'endemà de la publicació en el DOGV d'aquesta resolució, d'acord amb les bases 10.1 i 12.1 de la Resolució de 16 de març de 2022, per la qual es convoca el programa d'Oferta Concertada, en la modalitat Viu l'Estiu, per a 2022.  
  
4.3. Per a formalitzar les adjudicacions, les entitats han de realitzar el primer pagament, en concepte de reserva, de 10,00 - per plaça, en el compte número ES38 4639 7683 4895 8998 5291, de Sabadell, i remetre a través del procediment telemàtic corresponent una còpia del justificant bancari, així com el document de liquidació esmentat, degudament signat.  
De conformitat amb el que es disposa en la base 10.1 de la Resolució de 16 de març de 2022, l'efectivitat de la present resolució queda condicionada al compliment de les obligacions esmentades, amb els efectes establits en aquesta base.  
  
Contra la present resolució, que esgota la via administrativa, podrà interposar-se potestativament un recurs de reposició davant del mateix òrgan que la va dictar, en el termini d'un mes comptat a partir de l'endemà de la publicació en el Diari Oficial de la Generalitat Valenciana (DOGV), o bé directament un recurs contenciós administratiu davant del jutjat contenciós administratiu competent, en el termini de dos mesos comptats des de l'endemà de la publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen interposar qualsevol altre recurs que consideren oportú.  
  
  
València, 11 de maig de 2022.- El director general de l'Institut Valencià de la Joventut: Jesús Martí Nadal.